CELEX: 32011D1203(01)
Language: hu
Date: 2011-12-02 00:00:00
Title: A Bizottság végrehajtási határozata ( 2011. december 2. ) az egészségügyre vonatkozó második közösségi cselekvési program (2008–2013) keretében a 2011. évi finanszírozási határozat elfogadásáról, valamint a program fellépéseivel kapcsolatos pénzügyi hozzájárulásokra vonatkozó kiválasztási, odaítélési és egyéb kritériumokról szóló 2011/C 69/01 bizottsági határozat módosításáról

3.12.2011   
            
            
               HU
            
            
               Az Európai Unió Hivatalos Lapja
            
            
               C 353/8
            
         A BIZOTTSÁG VÉGREHAJTÁSI HATÁROZATA
   (2011. december 2.)
   az egészségügyre vonatkozó második közösségi cselekvési program (2008–2013) keretében a 2011. évi finanszírozási határozat elfogadásáról, valamint a program fellépéseivel kapcsolatos pénzügyi hozzájárulásokra vonatkozó kiválasztási, odaítélési és egyéb kritériumokról szóló 2011/C 69/01 bizottsági határozat módosításáról
   2011/C 353/08
   AZ EURÓPAI BIZOTTSÁG,
   tekintettel az Európai Unióról szóló szerződésre és az Európai Unió működéséről szóló szerződésre,
   tekintettel az egészségügyre vonatkozó második közösségi cselekvési program (2008–2013) létrehozásáról szóló, 2007. október 23-i 1350/2007/EK európai parlamenti és tanácsi határozatra (1) és különösen annak 8. cikke (1) bekezdésére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) (a továbbiakban: a költségvetési rendelet) és különösen annak 75. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendeletre (3) (a továbbiakban: végrehajtási szabályok) és különösen annak 90. cikkére,
   tekintettel az 58/2003/EK tanácsi rendelet (4) alkalmazásában a népegészségügy területén tett közösségi fellépés igazgatására Közegészségügyi Program Végrehajtó Hivatala néven végrehajtó hivatal létrehozásáról szóló, 2004. december 15-i 2004/858/EK bizottsági határozatra és különösen annak 6. cikkére,
   mivel:
   
               (1)
            
            
               A 2011/C 69/01 bizottsági határozatot (5)2011. február 22-én fogadták el.
            
         
               (2)
            
            
               Az eredetileg tervbe vett ajánlati felhívások közül több megtakarításokat tett lehetővé vagy sikertelenül végződött, és ezért 2011-ben nem hajtják végre. Módosítani kell ezért a költségvetés elosztását a 2011/C 69/01 határozat I. mellékletének 2. pontjában foglalt különböző finanszírozási mechanizmusok között, hogy több projekttámogatás finanszírozása váljék lehetővé.
            
         
               (3)
            
            
               Az egyes tevékenységekre eredetileg elkülönített költségvetés változásai meghaladják a 2011/C 69/01 határozat 5. cikkében szereplő 20 %-ot, ezért az elfogadott finanszírozási határozatot lényegesen megváltoztatják, és annak módosítását teszik szükségessé. A különböző finanszírozási mechanizmusokra 20 %-os pénzügyi rugalmassági küszöb alkalmazandó.
            
         
               (4)
            
            
               E határozat egyúttal a 2011/C 69/01 határozat I. mellékletének 2.4.1. pontjában említett, a dán elnökség égisze alatt 2012 első félévében szervezendő konferenciára vonatkozó finanszírozási határozat.
            
         
               (5)
            
            
               A 2011/C 69/01 határozatot ezért ennek megfelelően módosítani kell.
            
         
               (6)
            
            
               Az e határozatban előírt intézkedések összhangban vannak a programhatározat 10. cikkében említett bizottság véleményével,
            
         A KÖVETKEZŐKÉPPEN HATÁROZOTT:
   Egyetlen cikk
   A 2011/C 69/01 határozat a következőképpen módosul:
   
               1.
            
            
               Az 5. cikk első bekezdésének helyébe a következő szöveg lép:
               Az I. mellékletben szereplő egyes pénzügyi mechanizmusokra előirányzott összegekben bekövetkező változások nem minősülnek jelentősnek, ha azok összessége az e határozattal az egyes költségvetési tételek esetén engedélyezett legmagasabb összegű hozzájárulás 20 %-át nem haladja meg, feltéve, hogy e változások nem befolyásolják lényegesen a munkaterv jellegét és célkitűzéseit. Ide tartozhat az e határozattal engedélyezett legmagasabb összegű hozzájárulás legfeljebb 20 %-os emelése.
            
         
               2.
            
            
               A 2011/C 69/01 határozat I. melléklete a következőképpen módosul:
               
                           a)
                        
                        
                           Az 1.2. Források című pont (4) bekezdése helyébe a következő szöveg lép:
                           A következő fejezetekben feltüntetett összegek indikatív összegek. A végrehajtási szabályok 90. cikkének (4) bekezdésével összhangban minden egyes finanszírozási mechanizmus keretében előfordulhatnak nem jelentős változások.
                        
                     
                           b)
                        
                        
                           A 2.1. Projekttámogatások című pont (1) bekezdésének első mondata helyébe a következő szöveg lép:
                           A projekttámogatások teljes tervezett összege 7 050 000 EUR.
                        
                     
                           c)
                        
                        
                           A 2.4.1. Az Európai Unió elnökségének égisze alatt szervezendő konferenciák – jogi monopólium című pont (5) bekezdése a következőképp módosul:
                           
                           Az e munkaterv alapján finanszírozható elnökségi konferenciák az alábbiak: a 2011 novemberében a lengyel elnökség égisze alatt megrendezésre kerülő, „Az agy megbetegedéseinek európai politikai fóruma; idősödés, agyvérzés és Alzheimer-kór – innovatív megoldások megtalálása” című konferencia, valamint a dán elnökség égisze alatt 2012 májusában megrendezendő magas szintű konferencia az elektronikus egészségügyről.
                        
                     
                           d)
                        
                        
                           A 2.6. Beszerzések című pont (1) bekezdése helyébe a következő szöveg lép:
                           A beszerzésre szóló teljes költségvetés indikatív összege 15 353 028 EUR.
                        
                     
                           e)
                        
                        
                           A 3.2.1.1. Az egészségügyi egyenlőtlenségek csökkentése: cselekvési tervek és strukturális alapból finanszírozott projektek előkészítése című pont (3) bekezdését követően a „Projekttámogatás” szó szögletes zárójel nélkül szerepel.
                        
                     
         
      Kelt Brüsszelben, 2011. december 2-án.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 301., 2007.11.20., 3. o.
   
      (2)  HL L 248., 2002.9.16., 1. o.
   
      (3)  HL L 357., 2002.12.31., 1. o.
   
      (4)  HL L 369., 2004.12.16., 73. o.
   
      (5)  http://ec.europa.eu/health/programme/docs/wp2011_hu.pdf